grb

**REPUBLIKA HRVATSKA**

**MINISTARSTVO RADA, MIROVINSKOGA SUSTAVA,**

**OBITELJI I SOCIJALNE POLITIKE**

**Komisija za provedbu javnog natječaja za prijam u državnu službu na neodređeno vrijeme u Ministarstvo rada, mirovinskoga sustava, obitelji i socijalne politike**

**POZIV NA TESTIRANJE**

**KANDIDATIMA/KINJAMA**

koji su podnijeli pravodobne i potpune prijave te ispunjavaju formalne uvjete javnog natječaja

**koji je objavljen u „Narodnim novinama“, broj 113/22, od 30. rujna 2022. godine**,

za sljedeća radna mjesta:

**1. stručni/a savjetnik/ca – 1 izvršitelj/ica (r.m.br. 135.)**

u Službi za usklađivanje obrazovanja i tržišta rada, Sektor za tržište rada,

Uprava za tržište rada i zapošljavanje

**2. viši stručni/a savjetnik/ca – 1 izvršitelj/ica (r.m.br. 337.)**

u Službi za zaštitu osoba s invaliditetom i skrbništvo, Sektor za zaštitu odraslih osoba,

Uprava za obitelj i socijalnu politiku

**3. viši/a inspektor/ica socijalne skrbi – 6 izvršitelja/ica (r.m.br. 374.)**

u Službi za inspekcijski nadzor,

Samostalni sektor za upravni i inspekcijski nadzor u socijalnoj skrbi

Zagreb, 27. listopada 2022. godine

**DATUM I MJESTO ODRŽAVANJA TESTIRANJA**

|  |
| --- |
| Prva faza testiranja održat će se  **7. studenoga 2022. godine, s početkom u 9,00 sati,**  **u Ministarstvu rada, mirovinskoga sustava, obitelji i socijalne politike,**  **Ulica grada Vukovara 78, Zagreb**  Radi pristupanja testiranju kandidati/kinje su dužni doći na navedenu adresu u Ministarstvo rada, mirovinskoga sustava, obitelji i socijalne politike, **Recepcija II., u vremenu od 8,30 do 8,50 sati**.  O terminu održavanja druge faze testiranja i razgovora (intervjua) kandidati/kinje će biti obaviješteni/e na dan održavanja prve faze testiranja.  U drugu fazu testiranja upućuju se kandidati/kinje koji/e su ostvarili/e najbolje rezultate u prvoj fazi testiranja, i to 15 kandidata/kinja za svako radno mjesto, a za radno mjesto za koje se traži veći broj izvršitelja, taj se broj povećava za broj traženih izvršitelja. Ako je u prvoj fazi testiranja zadovoljilo manje od 15 kandidata/kinja, u drugu fazu postupka pozvat će se svi kandidati/kinje koji/e su zadovoljili/e u prvoj fazi testiranja. Svi kandidati/kinje koji/e dijele 15 mjesto u prvoj fazi testiranja pozvat će se u drugu fazu testiranja.  Na razgovor (intervju) pozvat će se 10 kandidata/kinja za svako radno mjesto, koji/e su ostvarili/e ukupno najviše bodova u prvoj i drugoj fazi testiranja, a za radno mjesto za koje se traži veći broj izvršitelja, taj se broj povećava za broj traženih izvršitelja. Ako u drugoj fazi testiranja zadovolji manje od 10 kandidata/kinja, na razgovor (intervju) će se pozvati svi kandidati/kinje koji/e su zadovoljili/e u drugoj fazi testiranja. Svi kandidati/kinje koji/e dijele 10 mjesto nakon provedenog testiranja u prvoj i drugoj fazi pozvat će se na razgovor (intervju).  **KANDIDATI/KINJE SU DUŽNI/E PONIJETI SA SOBOM OSOBNU ISKAZNICU ILI DRUGI IDENTIFIKACIJSKI DOKUMENT** |

Opis poslova, podaci o plaći radnih mjesta, pravni izvori za pripremu kandidata/kinja za testiranje te sadržaj i način testiranja, objavljeni su na mrežnim stranicama Ministarstva rada, mirovinskoga sustava, obitelji i socijalne politike.

**PRAVILA TESTIRANJA**

**PRAVILA TESTIRANJA**

1. Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, ne mogu pristupiti testiranju.

2. Po utvrđivanju identiteta, kandidati/kinje će biti upućeni u odgovarajuću dvoranu gdje će se održavati testiranje.

**Molimo ponesite kemijske olovke.**

3. Za vrijeme testiranja **nije dopušteno**:

* koristiti se bilo kakvom literaturom, odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija, bez odobrenja osobe koja provodi testiranje;
* razgovarati s ostalim kandidatima/kinjama, niti na drugi način remetiti koncentraciju kandidata/kinja.

Kandidat/kinja koji/a prekrši ovo pravilo bit će udaljen/a s testiranja, a njegov rezultat Komisija neće priznati niti ocijeniti.

|  |
| --- |
| **UPOZORENJE:**  **Za vrijeme boravka u Ministarstvu rada, mirovinskoga sustava, obitelji i socijalne politike kandidati/kinje su dužni poštivati kućni red i postupati prema uputama voditelja/ica testiranja i drugih službenih osoba. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni na primjeren način, a ako se i dalje nastave neprimjereno ponašati bit će udaljeni s testiranja te će se smatrati da su odustali od daljnjeg postupka testiranja.** |

4. Nakon provedenog testiranja i razgovora (intervjua), Komisija utvrđuje rang-listu kandidata/kinja, prema ukupnom broju ostvarenih bodova te sastavlja Izvješće o provedenom postupku, koje s rang-listom kandidata/kinja dostavlja ministru.

5. Izabranom kandidatu/kinji dostavlja se obavijest o izboru, radi dostave uvjerenja o nekažnjavanju i uvjerenja o zdravstvenoj sposobnosti za obavljanje poslova radnog mjesta.

6. Rješenje o prijmu u državnu službu izabranog/e kandidata/kinje, dostavlja se svim kandidatima/kinjama objavom na mrežnim stranicama Ministarstva pravosuđa i uprave <https://mpu.gov.hr> i na mrežnim stranicama Ministarstva rada, mirovinskoga sustava, obitelji i socijalne politike[https://mrosp.gov.hr](https://mrosp.gov.hr/). Dostava rješenja kandidatima/kinjama smatra se obavljenom istekom osmoga dana od dana objave na mrežnim stranicama Ministarstva pravosuđa i uprave.